Vammaisten henkilöiden oikeuksien neuvottelukunta VANE

Kokous 2/2020

**Aika keskiviikko 13.5.2020 klo 12.30-15.25**

**Paikka Skype-kokous**

Paikalla:

**Jäsen Henkilökohtainen varajäsen**

Burrell Riitta, pj. (x) STM

Alanne Kaisa, vpj. (x) Vammaisfoorumi ry

Artemjeff Panu (x) OM Nousiainen Katriina (x) OM

Bertell Sanna-Maria (x) Elinkeinoelämän Kamppi Elina (x) Finanssiala ry

keskusliitto EK

Heikkinen Helinä (x) UM Hasenson Janina (-) UM

Gustafsson Henrik Vammaisfoorumi ry Gustafsson Ulf (x) Vammaisfoorumi ry

Jääskeläinen Marko (x) Vammaisfoorumi ry Rasa Jukka (-) Vammaisfoorumi ry

Kokko Sari (x) Vammaisfoorumi ry Jakobsson Matthias (-) Vammaisfoorumi ry

Maijala Juha-Pekka (x) YM Kilpelä Niina (-) YM

Mårtensson Anne (x) OKM Piispanen Toni (-) OKM

Nordlund Jaana (-) Vammaisfoorumi ry Rautiainen Satu (x) Vammaisfoorumi ry

Pukki Heta (-) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (-) Vammaisfoorumi ry

Tiensuu Alli (-) SAK ry Sahamies Miika (x) Akava ry

Tötterman Patrik (x) TEM Haavisto-Vuori Päivi (-) TEM

Viemerö Jaana (x) Kuntaliitto Vogt Ellen (-) Kuntaliitto

Åkermarck Mikael (x) LVM Vesanen-Nikitin Irja (-) LVM

Heikkonen Merja (x) VANE/STM

Hoffrén Tea (x) VANE/STM

Alatalo Emmi (x) VANE/STM

**Pysyvät asiantuntijat**

Joronen Mikko (-) Ihmisoikeuskeskus

Juuso Tuomas Aslak (x) Saamelaiskäräjät

Katsui Hisayo (-) Helsingin yliopisto

Lepistö Jari (-) SM

Lindqvist Gunilla (-) Ahvenanmaan maakuntahallitus

Malmlund Kirsi-Maria (x) STM

Mölläri Markku (x) VM

Nurmi-Koikkalainen Päivi (-) THL

**Kutsutut asiantuntijat**

Anni Kyröläinen (x) TEM

Käsitellyt asiat

1. Kokouksen avaus

Puheenjohtaja avasi kokouksen klo 12.30.

1. Esityslistan hyväksyminen

Lisättiin asiakohtaan 9 kaksi esityslistan toimittamisen jälkeen saapunutta lausuntoa. Hyväksyttiin esityslista näillä lisäyksillä.

1. Edellisen kokouksen pöytäkirjan hyväksyminen.

Hyväksyttiin edellisen kokouksen pöytäkirja.

1. Ministeriöiden kuulumiset

Ministeriöiden edustajat esittelivät oman hallinnonalansa ajankohtaiset kuulumiset, erityisesti hallitusohjelman toimeenpanoon liittyvät, vammaisten ihmisten näkökulmasta keskeiset asiat.

*Liikenne- ja viestintäministeriö:* Liikenteen ja viestinnän digitaaliset palvelut esteettömiksi –toimintaohjelman väliraportti on ilmestynyt helmikuussa. Keväällä oli tarkoitus pitää kuulemistilaisuus, joka kuitenkin jouduttiin perumaan koronavirustilanteen vuoksi. Uusi aika on tarkoitus löytää syyskuulle. Sähköisen viestinnän palvelulakia koskeva hallituksen esitys piti antaa eduskunnalle keväällä, mutta sen antaminen on siirtynyt syksyyn.

*Oikeusministeriö:* Kansallisen perus- ja ihmisoikeustoimintaohjelman valmistelu on käynnissä. Rasismin ja syrjinnän vastainen toimintaohjelma on niin ikään valmisteilla. Parhaillaan kootaan siihen tutkimustietoa. Kesäkuussa on tulossa julkaistavaksi perusoikeusbarometritutkimus. Kuuroihin ja viittomakieltä käyttäviin henkilöihin kohdistuneisiin oikeudenloukkauksiin liittyvä TEAS-hanke on käynnistymässä.

*Sosiaali- ja terveysministeriö:* Koronaviruksen aiheuttama tilanne ja siihen liittyvä valmistelu on keskiössä juuri nyt. Henkilökohtaisen budjetoinnin valtionavustushaku on auki ja jatkuu 25.5.2020 asti.

*Työ- ja elinkeinoministeriö:* Hallituksen työllistymisen edistämisen tavoitteet ovat monilta osin siirtyneet ja lykkäytyneet koronavirustilanteen vuoksi. Koronavirustilanteella on laajoja vaikutuksia myös työllisyyteen. Kriisi sisältää riskin polarisoitumiseen ja hyvinvointi- ja terveyserojen kasvulle. Muun muassa digipalveluihin siirtyminen ei monissa tapauksissa vastaa palveluntarpeeseen. Muun muassa pienyrittäjät ovat erityisen haavoittuvassa asemassa. Uudelleenkasvussa on mahdollista tukea inklusiivista kehitystä.

*Ulkoministeriö:* YK:n vammaisyleissopimuksensopimuspuolikokous on siirretty joulukuun toiselle viikolle. Lisäksi on päätetty järjestää kesäkuussa Webinaari koronanvirustilanteen vaikutuksista. Osapuolikokouksen teemat pysynevät jo päätettyinä. Kun kokouksen ajankohta ja järjestäminen varmistuvat, UM lähettää uuden lausuntopyynnön valtuuskunnan asettamisesta. YK:n vammaisyleissopimuksen määräaikaisraportti on annettu elokuussa 2019. YK:n vammaiskomitean maaliskuun istunto on peruuntunut. Raporttien käsittelyjono komiteassa on tällä hetkellä jopa neljä vuotta. Suomen raportti voisi tulla käsittelyyn mahdollisesti vuonna 2023. Komitea on antanut koronaa koskevan lausunnon ja julkilausuman. Oviedon sopimuksen lisäpöytäkirjaluonnoksesta on lähetetty lausuntopyyntö. Lisäpöytäkirjan käsittely jatkuu Euroopan neuvoston Bioetiikkakomiteassa kirjallisesti.

*Valtiovarainministeriö:* Valtiosihteeri Hetemäen johtama Korona –viruskriisin jälkihoito ja Suomen jälleenrakennus valmisteluryhmä on asetettu. Kunta ja aluehallinto -osastolla valmistellaan sote-pakettia. Maakuntalakiin on tulossa vammaisneuvostot. Peruspalvelujen arviointiraportti on valmistunut ja vammaispalveluista on siinä oma kohtansa. Laki digitaalisten palvelujen tarjoamisesta on voimassa. Digi arkeen -neuvottelukunta jatkaa työskentelyä. Esteettömyysdirektiivin kansallinen toimeenpano ei ole käynnistynyt.

Keskustelussa tuotiin yleisemminkin esille huoli siitä, että esteettömyysdirektiivin vastuutahoa ei ole vielä päätetty. Katsottiin, että olisi tärkeää käynnistää kansallisen lainsäädännön valmistelu pian.

*Ympäristöministeriö:* Ikääntyneiden asumisohjelma hyväksytty. Ministeriön verkkosivuilla on löydettävissä ohjelma tavoitteineen. Kunnille tarkoitettu kehittämisrahoituksen haku on avautumassa. Ikäystävällisten asumisympäristöjen kehittäminen kunnissa hyödyttää kaikkia. Lähiöohjelma on niin ikään käynnistynyt.

*Opetus- ja kulttuuriministeriö:* Oppivelvollisuuden pidentämistä koskeva hallituksen esitys on lausuttavana 15.6.2020 asti. Uudistuksen tarkoituksena on oppivelvollisuusiän korottaminen 18 vuoteen. Toisen asteen koulutuksen suorittaminen muuttuisi samalla maksuttomaksi. Tämä koskee yhdenvertaisesti muiden kanssa myös vammaisia oppilaita. Tavoite on, että jokainen suorittaa toisen asteen koulutuksen. Uudistus sisältäisi velvollisuuden hakeutua oppivelvollisuuden piiriin kuuluvaan koulutukseen.

Päätös: VANE kävi keskustelun ministeriöiden ajankohtaisista asioista ja merkitsi kuullun tiedoksi.

1. Työryhmien kuulumiset

VANEn työryhmäedustajat esittelivät työryhmien ajankohtaiset kuulumiset.

*Kelan kuntoutusasioiden asiakasfoorumi:* Ei ole kokoontunut. Ensimmäisen kokouksen oli määrä olla 26.3.2020, mutta se peruttiin koronavirustilanteen vuoksi. Uusi ajankohta ei ole vielä tiedossa.

*Sosiaaliturvakomitea:* Kokous tulossa 8.6.2020. Työ ja toimintakyky –jaostolla ei ole vielä ollut kokousta.

*Sote-seurantaryhmä:* Kokous oli 21.4. Kokouksen agendalla oli sote-rahoituksen tarvevakiointi sekä investoinnit ja toimitilojen hallinnointi. Lakipaketin on tarkoitus lähteä kesäkuussa lausunnolle ja HE:n eduskuntaan loppuvuodesta 2020. Työryhmän seuraava kokous on 2.6.2020.

*Apuvälineiden luovutusperusteryhmä:* Uusi versio suosituksista on valmisteilla, siinä on huomioitu eduskunnan oikeusasiamiehen antamat linjaukset, avustajakoiria koskevia linjauksia lukuun ottamatta. Avustajakoirien luovutusperusteiden laatimiseksi perustetaan erillinen työryhmä.

*Saavutettavuuden seurantaryhmä:* Digitaalisten palvelujen tarjoamisesta annetun lain mukaisia kanteluita on voinut jättää Etelä-Suomen aluehallintovirastolle vuoden 2020 alusta, nyt ensimmäiset kantelut ovat käsittelyssä. Sopivat työkalut sivustojen testaamiseen ovat etsinnässä.

Päätös: VANE merkitsi kuullun tiedoksi.

1. Toimintaohjelman valmistelun tilanne

Pääsihteeri esitteli YK:n vammaisyleissopimuksen kansallisen toimintaohjelman valmistelutilanteen. Edellisen kokouksen jälkeen toimintaohjelmatyöryhmä on jatkanut kuulemisia. Helmikuussa kuultiin Ihmisoikeuskeskuksen vammaisten ihmisoikeuskomitea VIOK:ia, aluehallintovirastoja ja Valviraa sekä eduskunnan Vammaisasiain yhteistyöryhmää. Maaliskuussa järjestettiin tapaamiset Kelan ja Saamelaiskäräjien kanssa. Rinnalla on käynnistetty myös ministeriökohtaiset neuvottelut. Tilannekuvat pyydettiin alun perin ministeriöiltä 14.4.2020 mennessä, mutta koronavirustilanteesta johtuen niiden laatimiseen on tarvittu lisäaikaa. Kaiken kaikkiaan aikataulu venyy poikkeustilanteesta johtuen. Tavoitteena on saada toimintaohjelma kuitenkin julkaistuksi vuoden 2020 loppuun mennessä.

Päätös: VANE merkitsi kuullun tiedoksi.

1. Koronan tilannekatsaus

Koronaviruspandemialla on ollut monenlaisia vaikutuksia myös vammaisten ihmisten elämään ja oikeuksien toteutumiseen. VANE antoi kannanottonsa 7.4.2020 ([linkki kannanottoon tässä](file:///C:\Users\03050745\Desktop\vane.to\artikkeli\-\asset_publisher\vammaisten-henkiloiden-oikeuksien-huomioiminen-koronavirustilanteessa)). VANE järjesti myös Vammaisfoorumin ja STM:n välisen neuvottelun vammaisten ihmisten asemasta koronavirustilanteessa 31.3.2020. Teemaan liittyen järjestetään seurantakokous 15.5.2020. Kirsi-Maria Malmlund antoi VANElle STM:n koronavirus-tilannekatsauksen.

Kirsi-Maria Malmlundin esitys aiheesta on toimitettu VANEn jäsenille.

Keskustelussa nostettiin esiin omaishoidon tilanteissa suojautuminen ja kuntien toimintaohjeet. Keskustelussa oli myös, voiko erikoissairaanhoito palvelun järjestäjänä kieltää vierailut asiakkaan kotona. Omaishoidon osalta asiassa lisätietoa saa tarvittaessa Anne-Mari Raassinalta (STM) ja erikoissairaanhoidon osalta Katri Makkoselta (STM). Keskustelussa esitettiin myös kysymys, miksi tulkit eivät ole päässeet asiakkaan luokse esim. asumisyksiköihin. Tuotiin esille, että Valvira on rinnastanut tulkit avustajiin ja kuntoutuksen ammattilaisiin, jotka saavat vierailukielloista huolimatta tulla asumisyksiköihin. Keskustelussa tuotiin niin ikään esille huoli siitä, että vammaisneuvostot eivät ole kunnissa kokoontuneet poikkeusolojen aikana, ja esimerkiksi kuljetuspalvelujen kilpailutuksiin ei ole näin ollen ollut mahdollisuutta saada vammaisneuvoston kantaa.

Päätösehdotus: VANE kävi keskustelun vammaisten ihmisten asemasta koronavirustilanteessa ja merkitsi kuullun tiedoksi.

1. Yhdenvertaisuusvaikutusten arviointi vammaisten ihmisten työllistymisessä

Työ- ja elinkeinoministeriö on valmistellut kokonaisvaltaisen yhdenvertaisuusvaikutusten arvioinnin vammaisten henkilöiden työllistymisen rakenteellisista esteistä. Arvioinnissa on otettu erityisesti huomioon laaja-alaisesti lainsäädännölliset kehittämistarpeet vammaisten ihmisten oikeuksien toteutumiseksi. Arvioinnin toteuttaa Anni Kyröläinen ja hän esitteli VANElle asian.

Anni Kyröläisen esitys aiheesta on toimitettu VANEn jäsenille.

Keskustelussa pidettiin arviointia tärkeänä ja hyvänä. Kiinnitettiin huomiota siihen, että vammaisille ja osatyökykyisille tarjotaan liian helposti työkyvyttömyyseläkettä sen sijaan, että ohjattaisiin esimerkiksi työkokeiluihin. Rekrytointikynnyksen madaltamiseksi yrittäjille tulisi olla tarjolla esite eri tukimuodoista. EK:lla on edelleen käynnissä Työ ei syrji –kampanja. Katsottiin myös koulutuksen ja oppilaanohjauksen olevan erityisen tärkeä näkökulma työllistymisessä. Myös kuntoutuspalvelujen saamista vammaisille yrittäjille pidettiin tärkeänä. Todettiin, että Kelan elinkeinotuen myöntämiskäytäntöihin liittyy ongelmia. Käynnissä olevaan työhön on osallistettu laajasti sidosryhmiä.

Päätös: VANE kävi aiheesta keskustelun ja merkitsi kuullun tiedoksi.

1. Lausunnot

VANE on antanut edellisen kokouksensa jälkeen seuraavat lausunnot:

* *Eduskunnan liikenne- ja viestintävaliokunta:* kirjallinen asiantuntijalausunto, HE 17/2020 vp Hallituksen esitys eduskunnalle laiksi tieliikennelain muuttamisesta ja siihen liittyviksi laeiksi, määräaika 27.3.2020.
* *Sosiaali- ja terveysministeriö:* Luonnos hallituksen esitykseksi eduskunnalle laiksi sosiaali- ja terveydenhuollon asiakasmaksuista annetun lain muuttamisesta, määräaika 1.4.2020.

Vireillä olevat lausunnot:

* *Valtiovarainministeriö:* Henkilötunnuksen muuttamista pohtineen työryhmän loppuraportti, määräaika 1.6.2020
* *Ulkoministeriö:* Ihmisoikeuksia ja biolääketiedettä koskevan Euroopan neuvoston yleissopimuksen lisäpöytäkirjaluonnos, määräaika 18.5.2020.
* *Opetus- ja kulttuuriministeriö:* Hallituksen esitys oppivelvollisuuslaiksi ja eräiksi siihen liittyviksi laeiksi, määräaika 15.6.2020.
* *Sosiaali- ja terveysministeriö:* Hallituksen esitys eduskunnalle potilasvakuutuslain ja eräiden siihen liittyvien lakien muuttamiseksi, määräaika 12.6.2020.

Toimitettu eteenpäin / Kuurojen Liitto:

* *Traficom:* Kuljettajantutkinnon teoriakoemääräys, määräaika 22.5.2020

Päätös: Hyväksyttiin annetut lausunnot ja merkittiin tiedoksi vireillä olevat.

1. Tiedoksi

* Sosiaali- ja terveysministeriö: Osallisuustyöryhmän työskentely on päätetty keskeyttää huhti-toukokuuksi 9.4.2020 tehdyllä ministeri Kiurun päätöksellä. Samalla työryhmän työskentelyaikaa on jatkettu 31.10.2020 saakka.
* VANEn puheenjohtaja Riitta Burrell kertoi olevansa siirtymässä eduskunnan oikeusasiamiehen kanslian palvelukseen. VANElle nimetään uusi puheenjohtaja todennäköisesti kesän aikana.

Päätös: VANE merkitsi asiat tiedoksi.

1. Seuraavan kokouksen ajankohdan päättäminen

Päätös: VANEn seuraava kokous pidetään 15.9.2020 alkaen klo 13.

1. Kokouksen päättäminen

Puheenjohtaja päätti kokouksen klo 15.25.

Vammaisten henkilöiden oikeuksien neuvottelukunta VANE

Riitta Burrell Merja Heikkonen

puheenjohtaja pääsihteeri